מפוצלים - MovieShy
כמו בסרטי המדע בדיוני "משחקי הרעב" ו"המשחק של אנדר", העלילה מתרחשת בעולם פוסט-אפוקליפטי, שבו בני נוער אמיצים נאלצים להציל את האנושות. ועם זאת – ליבו של הסרט נותר סיפור פשוט על אהבה בגיל ההתבגרות. בעיקר למכורים ולחובבי רב המכר של ורוניקה רות' / שי שגב
נתחיל מהסוף: האם "מפוצלים" מנסה להיכנס לשדה הקרב של סרטים בדיוניים לצעירים ולהתחרות בזיכיונות רווחיים מאוד, כ"משחקי הרעב" או "המשחק של אנדר"? בניסיון להגיע לקהל מתבגר זה, חלק ממונולוג הפתיחה כולל את השורה: 'כולם יודעים לאן הם שייכים… חוץ ממני'. בוודאי שבני ובנות נוער שרואים את הסרט אומרים לעצמם: 'זה בדיוק מה שאני חושב. אני צריך להביא את כל החברים שלי לסרט, ולראות אותו עוד 17 פעמים'.
"מפוצלים" - לא משחקים לפי הכללים
הבעיה עם המפוצלים – שקשה להשתלט עליהם. הם מאיימים על המערכת, כיוון שהם לא משחקים לפי הכללים. אז חוץ מהעובדה שהמפוצלים הם החתיכים והחתיכות בסרט, יש מנה משכרת של 'אמא/אבא, לכו חפשו, אתם לא יכולים להגיד לי מה לעשות'.
המפוצלת העיקרית בסרט זה היא ביאטריס פריור (שיילין וודלי), נצר למפלגת 'הקרבה עצמית', שחולמת להשתייך לקאסטה אחרת. אלא שאנשים אחרים, כמנהיגת שבט האוריינות, ג'נין (קייט וינסלט, "נער קריאה"), מאמינה שהמערכת שבורה, ויש לשלוט בה באופן דיקטטורי, וביאטריס צריכה להחליט מה עדיף: מפלגה או משפחה.
וודלי משחקת נהדר ב"מפוצלים" – שחקנית צעירה וללא ספק מוכשרת, וגם בסרט הקודם שלה, "היורשים", אפשר היה להבחין בכישרון ובבגרות מעבר לשנותיה. היא שואבת את מבט הצופה בכל סצנה ובהחלט משכנעת כגיבורה שמעדיפה לא ללחוץ על ההדק, אלא מהססת כשצריך. סביבה יש לא מעט שחקני משנה מהותיים, כ-אשלי ג'אד ("זהות שאולה"), זואי קרביץ ("סיפור מצחיק", בתו של לני קרביץ), ו-תיאו ג'יימס ("אחוזת דאונטון"), כמושא העניין החתיך שלה.
מפוצלים | Divergent
תסריט: אוון דוהרטי, ונסה טיילור
שחקנים: שיילון וודלי, קייט וינסלט, מיילס טלר